SELETUSKIRI

Harku valla eelarve 2023

2022

Sisukord

[Üldosa 2](#_Toc121142223)

[2023. aasta peamised tegevused 3](#_Toc121142224)

[Eelarve ülesehitus 4](#_Toc121142225)

[Majanduskeskkond 5](#_Toc121142226)

[Harku valla sotsiaalmajanduslik olukord 6](#_Toc121142227)

[Eelarve seosed arengukava ja eelarvestrateegiaga 7](#_Toc121142228)

[Põhitegevuse tulud 9](#_Toc121142229)

[Maksutulud 10](#_Toc121142230)

[Tulud kaupade ja teenuste müügist 11](#_Toc121142231)

[Saadavad toetused tegevuskuludeks 12](#_Toc121142232)

[Põhitegevuse kulud 13](#_Toc121142233)

[Antud toetused 14](#_Toc121142234)

[Muud tegevuskulud 15](#_Toc121142235)

[Investeerimistegevus 25](#_Toc121142236)

[Finantseerimistegevus, raha ning nõuete ja kohustiste muutus 27](#_Toc121142237)

[Eelarve aasta oodatav tulem ja netovõlakoormus 27](#_Toc121142238)

[Lisa 28](#_Toc121142239)

# Üldosa

Kohaliku omavalitsuse üksuse eelarve koostamine, vastuvõtmine, muutmine, täitmine ja avalikustamise ning aruandluse nõuded sätestatakse kohaliku omavalitsuse üksuse finantsjuhtimise seaduses (KOFS). Eelarve eelnõu koostab vallavalitsus vastavalt KOFS §-des 5 ja 21 sätestatule ning Harku valla põhimääruse peatükk 10 alusel. Eelarve eelnõule lisatakse seletuskiri. Seletuskirjas tuleb esitada vähemalt järgmine informatsioon:

1. selgitused ja põhjendused KOFS § 5 lõike 3 kirjeldatud detailsuses eelmise aasta, jooksva aasta ning eelseisva eelarvesaasta kohta;
2. selgitused eelarve eelnõus ja eelarvestrateegias esinevate andmete oluliste erinevuste kohta;
3. ülevaade arengukavas ja muudes arengudokumentides kajastatud eesmärkide kavandavast täitmise plaanist eelseisval eelarveaastal ning nende täitmiseks kavandavatest tegevustest;
4. kohaliku omavalitsuse üksuse ja tema arvestusüksuse oodatav põhitegevuse tulemi väärtus ja netovõlakoormus eelseisva eelarveaasta lõpuks;
5. ülevaade finantsdistsipliini tagamise meetme rakendamise menetluse ajal eelarvestrateegias või raske finantsolukorra ohu kõrvaldamise menetluse ajal saneerimiskavas eelseisva eelarveaastaks kavandatud tegevuste või meetmete kohta;
6. muu oluline informatsioon eelseisva eelarveaasta kohta.

Eelarve koostamisel on lähtutud [Harku valla arengukavast](https://www.riigiteataja.ee/akt/405102022009) ja [tegevuskavast](https://www.riigiteataja.ee/aktilisa/4051/0202/2001/Lisa%202_Harku%20valla%20tegevuskava%202023-2026.pdf). Samuti on juhindud [Harku valla eelarvestrateegiast](https://www.riigiteataja.ee/aktilisa/4051/0202/2001/Lisa%201_HARKU%20VALLA%20EELARVESTRATEEGIA%202023-2026.pdf) ning võimuerakondade [koalitsioonileppest](https://www.harku.ee/documents/2846092/3670602/Koalitsioonileping-allkirjastatud-t%C3%A4iendatud.pdf/d07019f6-dc9e-44a9-81e4-4664a3778d80).

Eelarve on omavalitsuse üks olulisemaid juhtimise tööriistu. See sisaldab ühe aasta sissetulekute ja vajadusel laenude võtmise plaani, mille alusel määratakse väljaminekud. Sellega antakse vallavalitsusele õigus teha ette antud mahtudes ja etteantud eesmärkidel väljaminekuid. Eelarve seletuskirja detailsem jaotus koosneb prognoosi arvestustulemustest, täpsema jaotuse eelarve osade vastutajate lõikes kinnitab vallavalitsus.

## 2023. aasta peamised tegevused

Harku Vallavalitsuse olulisemad põhipunktid eelarve koostamisel:

1. Tagada konkurentsivõimeline põhipalk nii tööjõu voolavuse vähendamise eesmärgil kui ka kvalifitseeritud tööjõu värbamiseks ja säilitamiseks:
	1. Keskvalitsuse poolt õpetajate palgatõusust tulenevalt tõsta töötasu ka teistel haridusvaldkonna töötajatel (lasteaia õpetajad, tugiteenuste spetsialistid, haridusasutuste juhid (s.o direktorid ja õppealajuhatajad) jne);
	2. Tarbekaupade ja teenuste hinnakasv on olnud kiire (oktoobris võrreldes eelmise aastaga samal kuul nt 22,5%[[1]](#footnote-2)), mis avaldab survet personali voolavusele. Võrreldes eelmise aastaga on vabatahtlik voolavus tõusnud Harku Vallavalitsuses 14,29%-lt 23,6%ni. Peamisteks põhjusteks pole otseselt märgitud palka, pigem kombinatsioon mitmetest teguritest (sh arenemisvõimalused, töökoha asukoht, töökohale jõudmiseks kuluv aeg + kütuse maksumus jms). Sellest lähtuvalt on eelarves arvestatud üldise palgatõusuga keskmiselt kuni 15%-i, et täita seatud eesmärki.
2. Teenuste tagamine ja kvaliteedi tõstmine selleks, et Harku Vallavalitsuse poolt osutatavad teenused oleksid eesmärgistatud ning kliendikesksemad. Selle eesmärgi täitmiseks tuleb:
	1. Kaardistada avalike teenuste protsessid;
	2. Kaardistada sisemised tööprotsessid ning võimalusel kaasajastada neid;
	3. Uuendada kvaliteedijuhtimise käsiraamatut;
	4. Koostada järgmise perioodi[[2]](#footnote-3) Harku Vallavalitsuse arengukava ja tegevuskava.
3. Olulisemad investeeringud:
	1. Alasniidu Lasteaia omandamine II osa summas 1 144 tuhat eurot.
	2. Vääna-Jõesuu lasteaia ehitus summas 5 054 tuhat eurot.
	3. Tabasalu Kooli peamaja rekonstrueerimine 1 300 tuhat eurot;
	4. Meriküla ühenduse probleemi lahendamine:
		1. Tilgu tee parandamiseks võtta KSH eelhinnang, sh Natura eelhinnang - 20 tuhat eurot,
		2. Muraste Kolmiku tänava allapääsu rekonstrueerimine, maksumusega 686 tuhat eurot.
4. 2022. a eelarve kohaselt on omavalitsuse maksimaalne laenukoormus 34 267 tuhat eurot, millest 20 420 tuhat on juba kasutatud, sh ca 14 000 tuhat eurot on vaba laenuraha. Juba 2022. aastal alustatud ning 2023. aastal tuleb lõpetada mitu olulist investeeringut (Alasniidu ja Vääna-Jõesuu lasteaiad) mahus 6 499 tuhat eurot. Viimase objekti tasumine on ajatatud kolmele aastale, kuid mõjutab järgnevatel aastatel laenuvõtmise võimet, kuna pikaajalist kohutust tuleb näidata võlakohustusena. Seega lähiaastatel mitme suure objekti arengukavas plaanitud mahus ehitamine (Tiskre kool ja lasteaed) pole võimalik ilma keskvalitsuse toetuseta.

## Eelarve ülesehitus

Kohaliku omavalitsuse üksuse finantsjuhtimise seaduse § 5 lg 3 kohaselt peab eelarve vastama vähemalt all olevale struktuurile (KOFS § 14-18).

Tabel 1. Eelarve struktuur

|  |  |  |
| --- | --- | --- |
| **EELARVETULEM (ÜLEJÄÄK / PUUDUJÄÄK)** | **PÕHITEGEVUSTULEM** | **OSA 1. PÕHITEGEVUSE TULUDE EELARVE** |
| Maksutulud (+) |
| Tulud kaupade ja teenuste müügist (+) |
| Saadavad toetused (+) |
| Muud tegevustulud (+) |
| **OSA 2. PÕHITEGEVUSE KULUDE EELARVE** |
| Antavad toetused (-) |
| Muud tegevuskulud (-) |
| **OSA 3. INVESTEERIMISTEGEVUSE EELARVE** |
| Põhivara soetus (-) |
| Põhivara müük (+) |
| Saadav sihtfinantseerimine põhivara soetuseks (+) |
| Antav sihtfinantseerimine põhivara soetuseks (-) |
| Osaluste soetus (-) |
| Osaluste müük (+) |
| Muude aktsiate ja osaluste soetus (-) |
| Muude aktsiate ja osaluste müük (+) |
| Antavad laenud (-) |
| Tagasilaekuvad laenud (+) |
| Finantstulud ja –kulud (+/-) |
| **PUUDUJÄÄK / ÜLEJÄÄK** | **OSA 4. FINANTSEERIMISTEGEVUSE EELARVE** |
| Võetud laenud (+) |
| Makstud laenud (-) |
| **OSA 5. KASSA JA HOIUSTE MUUTUS** |
| Raha ja pangakontosaldode muutused (+/-) |

Eelarve on tekkepõhine, sh et tulud ja kulud kajastuvad majandustehingu hetkel ning raha liikumine tulemust ei mõjuta.

## Majanduskeskkond[[3]](#footnote-4)

Eesti SKP kasvas statistikaameti andmetel 2022. aasta teises kvartalis aastavõrdluses 0,6% ja vähenes hooajalisi tegureid arvestades esimese kvartaliga võrreldes 1,3%. Majandus tervikuna oli teises kvartalis heas seisus, kuid ettevõtete halvenenud ootused ennustavad tulevikuks majandusaktiivsuse nõrgenemist. Tegevusalasid vaadates jätkus teises kvartalis juba pikemat aega valitsenud suundumus, et majanduskasvu panustavad rohkem IT-sektor ja äriteenused. Ettevõtete hinnangul oli majanduse olukord teises kvartalis pigem väga hea, ent lähiajal oodatakse langust.

Tööturu seis oli 2022. aasta teises kvartalis tugev, ent võrreldes eelneva kvartaliga oli näha jahtumise märke. Tööjõu-uuringu järgi kiirenes hõive aastakasv 5,6%ni, samuti näitasid hoogsat kasvu ka maksu- ja tolliameti andmed deklareeritud palka saanud inimeste kohta. Lisaks püsielanikele oli teises kvartalis tööga hõivatud ka ligikaudu 3000 Ukraina sõjapõgenikku, kes olid Eestis saanud ajutist kaitset. 2022. aasta teises kvartalis suurenes töötuse määr 5,8%ni. Registreeritud töötuse määra tõusust märkimisväärse osa selgitab Ukraina sõjapõgenike arvele võtt töötuna, keda oli septembri alguse seisuga 5400 ehk ligikaudu 11% kõigist registreeritud töötutest. Samas suurenes registreeritud töötus hooajalisi tegurite tõttu ka sõjapõgenikke arvestamata.

Keskmise palga kasv kiirenes teises kvartalis 10,1%ni, kuid kuna tarbijahinnad tõusid samal ajal 20%, siis keskmise palga ostujõud kahanes. Endiselt suurenes keskmine palk kõige enam Eesti omanikega eraettevõtetes, kuid palgakasv on hoogustunud ka avalikus sektoris, eeskätt avalikus halduses. Väga kiire keskmise palga tõusuga paistis silma majutuse ja toitlustuse tegevusala, kus keskmine palk suurenes 18,6%. Selle põhjus oli suur vajadus tööjõudu juurde värvata, mis sundis suurendama ka palgapakkumisi. Samuti hoogustas tegevusala palgakasvu miinimumpalga 12% tõus.

Tarbijahindade kasv jätkas teises kvartalis kiirenemist, sest energiahinnad püstitasid uusi rekordeid. Augustis tõusid tarbijahinnad aastavõrdluses 25%. Rohkem kui poole sellest hinnatõusust põhjustas energia kallinemine. Energiahinnad tõusid augustis aastaga 87%. Vene-Ukraina sõja tõttu on vähenenud maagaasitarned Euroopa riikidesse ja gaasihinnad tõusid suvel rekordtasemele. Kuna gaas on elektri tootmisel oluline tootmissisend, jätkus sellel suvel ka elektri kiire hinnatõus.

Maailmamajanduse kasv aeglustub kiire inflatsiooni, nõrgenema nõudluse ja finantseerimistingimuste karmistumise tõttu. Majanduse edasine käekäik sõltub peamiselt sellest, kuidas kulgeb energiakriis ja kuidas reageerivad sellele valitsused nii Eestis kui ka mujal Euroopas. Prognoosi kohaselt majanduskasv kiireneb pärast 2022. aasta langust. Majanduse maht jätkab aasta teises pooles kiire hinnakasvu, tarneprobleemide ja sanktsioonide tagajärjel teises kvartalis alanud kahanemist. Aasta kokkuvõttes langeb SKP 0,5%, kasv kiireneb järgmisel aastal 1,1%ni ja 2024. aastal 3,7%ni.

Tabel 2. Majandusprognoosi põhinäitajad.

|  |  |  |  |  |  |
| --- | --- | --- | --- | --- | --- |
| **Kirje** | **2020** | **2021** | **2022** | **2023** | **2024** |
| SKP püsivhindades | -0,4% | 8,1% | -0,5% | 1,1% | 3,7% |
| Tarbijahinnaindeks | -0,4% | 4,6% | 19,1% | 7,1% | 2,1% |
| Töötuse määr (% tööjõust) | 6,9% | 6,2% | 6,5% | 8,6% | 7,5% |
| Hõive muutus | -2,2% | -0,5% | 3,3% | -0,1% | 0,6% |
| Keskmine brutokuupalk | 1448 | 1547 | 1705 | 1883 | 1998 |
| Palga muutus | 2,9% | 6,8% | 10,2% | 10,4% | 6,1% |

## Harku valla sotsiaalmajanduslik olukord

Harku vallas on keskmiselt viimase kümne aasta jooksul kasvanud elanike arv ca 400 võrra aastas, sealhulgas viimastel aastatel ca 500-900 võrra. 2022. aastal on jõudnud elanike arv 17 282ni (01.11.2022.a seisuga), s.o eelmise aastaga võrreldes +618 elanikku. Juurdekasvuga suureneb omavalitsuses maksumaksjate arv. Nagu allolevalt jooniselt on näha, siis maksumaksjate (MM) arv on sümbioosis elaniku arvu muutusega.

Joonis 1. Elanike ja maksumaksjate arvu muutused 2011-2021

Omavalitsuse peamine tuluallikas tulumaks on mõjutatud maksumaksjate arvust ning nende keskmisest sissetulekust. Kui vaadata maksumaksjate osakaalu elanikkonnast, siis on andmetest näha, et üha enam tuleb omavalitsusse elama tööealisi maksumaksjaid. Viimase kümne aasta jooksul on kasvanud maksumaksjate osakaal elanikkonnas ca 4 protsendipunkti võrra (vt Joonis 2).

Joonis 2. Maksumaksjate osakaal elanikest, 2010-2022

Kui võtta aluseks 2022.a keskmise Harku valla elaniku töötasu, siis iga maksumaksja toob omavalitsusele aastas 3 041 eurot tulumaksu. Arvestuse aluseks peab residendist maksumaksja olema omavalitsuse elanik 01. jaanuari seisuga[[4]](#footnote-5).

Joonis 3. Töötute arvu muutus 2019-2022

Maksumaksjate arvu kasvule aitab kaasa ka töötute arvu vähenemine, 2022. aastal on töötute arv vähenenud Harku vallas 71 isiku võrra (22.11.2022 andmete põhjal).

Lisaks vaadates Maksu- ja Tolliameti andmeid Harku vallas registreeritud ettevõtete kohta, siis need andmed annavad mõista, et käibed kasvavad, samuti töötajate arvud ning töötajatega ettevõtete arv.

Tabel 3. Ettevõtlusstatistika[[5]](#footnote-6)

| Kuu | Käive | Töötajatega ettevõtete arv | Töötajate arv |
| --- | --- | --- | --- |
| Jaanuar | 42 901 177 | 802 | 4 454 |
| Veebruar | 45 341 140 | 812 | 4 442 |
| Märts | 59 239 044 | 821 | 4 486 |
| Aprill | 57 097 682 | 841 | 4 536 |
| Mai | 63 504 539 | 840 | 4 594 |
| Juuni | 64 335 209 | 840 | 4 633 |
| Juuli | 55 157 600 | 839 | 4 559 |
| August | 68 528 731 | 856 | 4 667 |
| September | 63 834 428 | 860 | 4 719 |

**Kokkuvõtteks** Harku vallas kasvab nii elanike arv kui maksumaksjate arv, sh viimaste seas on kasvutrendis maksumaksjate osakaal. Samuti on viimastel aastatel vähenenud töötute arv ning Harku vallas registreerinud ettevõtjate käibed ning töötajate arv on aastases statistikas tõusu trendil.

# Eelarve seosed arengukava ja eelarvestrateegiaga

Harku vald on seadnud visiooniks olla 2037. aastal Eesti omavalitsuste lipulaev. Selleks arendatakse valda vastutustundlikult ja Eesti kui terviku huve silmas pidades ning siinsed algatused rikastavad ka teisi piirkondi. Avalikud teenused on korraldatud eeskujulikult, läbimõeldult ja elanike soove ning vajadusi arvestades. Ettevõtjad on Harku valda oodatud, mis väljendub nende mitmekesisuses ning soovis panustada valla arengusse. Elu- ja looduskeskkond on roheline ja sõbralik ning see ja kõik eelnev toetab valla tunnuslauset „Elu kui puhkus“.

Arengukavas on seatud järgmised makromajanduslikud eesmärgid:

1. elanike arv/maksumaksjate arv - kuni 500 uut elanikku aastas;
2. Elanike keskmine sissetulek – vähemalt 105% Tallinna linnapiirkonna keskmisest;
3. Valla põhitegevuse tulemi osakaal põhitegevuse tuludest – 16,66%.

2023. aastal on arvestatud, et Harku valla elanike arv kasvab ca 800 elaniku võrra, sh 448 maksumaksja võrra.

Harku valla elanike keskmine sissetulek 2022. a III kvartalis oli 2 120 € ning prognoosi kohaselt on see järgneval aastal 2 336 €. 2022. aastal on Eesti keskmine töötasu III kvartali seisuga 1 618 eurot, Harjumaal 1 801 eurot ning Kiili (2106), Jõelähtme (1788), Lääne-Harju (1556), Rae (2 264), Saku (2000), Saue (1987), Tallinna (1798) ja Viimsi (2237) keskmine tasu 1 966 eurot. Seega Harku maksumaksjate keskmine tasu on 107,83% Tallinna linnapiirkonna keskmisest.

Põhitegevuse tulemi osakaal 2022. aasta eelarves on 14%, sama osakaaluga on planeeritud ka 2023. a on strateegias. 2023. aasta eelarveprojektis on tulemi osakaal 9,37%.

Tabel 4. Eelarvestrateegia vs eelarve projekt 2023

| **Kirje** | **Strateegia** | **Eelarve** | **Muutus, €** | **Muutus, %** |
| --- | --- | --- | --- | --- |
| **Põhitegevuse tulud kokku** | **36 393 000** | **39 560 964** | **3 167 964** | **9%** |
|  Maksutulud | 28 900 000 | 30 865 000 | 1 965 000 | 7% |
|  sh tulumaks | 27 540 000 | 29 500 000 | 1 960 000 | 7% |
|  sh maamaks | 1 300 000 | 1 300 000 | 0 | 0% |
|  sh muud maksutulud | 60 000 | 65 000 | 5 000 | 8% |
|  Tulud kaupade ja teenuste müügist | 2 050 000 | 2 201 720 | 151 720 | 7% |
|  Saadavad toetused tegevuskuludeks | 5 400 000 | 6 451 244 | 1 051 244 | 19% |
|  Muud tegevustulud | 43 000 | 43 000 | 0 | 0% |
| **Põhitegevuse kulud kokku** | **31 180 000** | **35 854 799** | **4 674 799** | **16%** |
|  Antavad toetused tegevuskuludeks | 2 098 000 | 2 278 180 | 180 180 | 9% |
|  Muud tegevuskulud | 28 782 000 | 33 576 619 | 4 794 619 | 17% |
|  sh personalikulud | 16 440 000 | 19 260 089 | 2 820 089 | 17% |
|  sh majandamiskulud | 12 342 000 | 14 096 530 | 1 754 530 | 14% |
|  sh muud kulud | 300 000 | 220 000 | -80 000 | -27% |
| **Põhitegevuse tulem** | **5 213 000** | **3 706 165** | **-1 506 835** | **-29%** |
| **Investeerimistegevus kokku** | **-9 684 420** | **-11 723 342** | **-2 038 922** | **21%** |
|  Põhivara müük (+) | 80 000 | 210 000 | 130 000 | 163% |
|  Põhivara soetus (-) | -8 600 000 | -10 381 333 | -1 781 333 | 21% |
|  Põhivara soetuseks antav sihtfinantseerimine (-) | -109 000 | -15 000 | 94 000 | -86% |
|  Osaluste ning muude aktsiate ja osade soetus (-) | -600 000 | -600000 | 0 | 0% |
|  Tagasilaekuvad laenud (+) | 86 580 | 86580 | 0 | 0% |
|  Finantstulud (+) | 39 000 | 41 100 | 2 100 | 5% |
|  Finantskulud (-) | -581 000 | -1 064 689 | -483 689 | 83% |
| **Eelarve tulem** | **-4 471 420** | **-8 017 177** | **-3 545 757** | **79%** |
| **Finantseerimistegevus** | **2 716 000** | **7 211 115** | **4 495 115** | **166%** |
|  Kohustiste võtmine (+) | 4 800 000 | 9 382 330 | 4 582 330 | 95% |
|  Kohustiste tasumine (-) | -2 084 000 | -2 171 215 | -87 215 | 4% |
| **Likviidsete varade muutus**  | **-1 755 420** | **-806 062** | **949 358** | **-54%** |

2023. aasta eelarves on põhitegevuse tulusid prognoositud 8% enam kui strateegias, kuid põhitegevuse kulusid 16% enam. Strateegia koostamise hetkeks polnud teada õpetajate hüppelist palgatõusu ning sellest johtuvalt on toetust ja personalikulu kasvu prognoositud tavapäraselt. Põhitegevuse tulem on strateegia kohaselt üle 2 miljoni euro kõrgem, seetõttu on ka strateegias laenuvõtmist vähem prognoositud. Samuti paistab erinevusena silma intressikulude prognoosimine, sh eelarves kõrgem arvestades euribori tõusu. Samuti pole strateegiasse arvestatud Vääna-Jõesuu lasteaia kogu kulu ning selle pikaajalise kohustise osa.

Arengukava tegevuskava ning eelarve vahelisest seosetest saab ülevaate Lisa.

# Põhitegevuse tulud

Põhitegevuse tulud koosnevad 4 osast: maksutulud, tulud kaupade ja teenuste müügist, saadud toetused tegevuskuludeks ning muud tulud. Tulude jaotus ning võrdlus, sh 2022 täitmine, on toodud allolevas tabelis.

Tabel 5. Põhitegevuse tulud 2021-2023

|  |  |  |  |  |  |
| --- | --- | --- | --- | --- | --- |
| Grupp | Nimetus | **2021** | **2022** | **2022****[[6]](#footnote-7)** | **2023** |
| 30 | Maksutulud | 23 844 898 | 26 334 000 | 23 317 654 | 30 865 000 |
| 32 | Tulud kaupade ja teenuste müügist | 1 807 461 | 1 855 620 | 1 768 178 | 2 201 720 |
| 35 | Saadud toetused tegevuskuludeks | 5 749 829 | 4 943 344 | 5 873 387 | 6 451 244 |
| 38 | Muud tulud | 53 627 | 43 000 | 38 405 | 43 000 |
| **Põhitegevuse tulud kokku** | **31 455 185** | **33 175 964** | **30 997 624** | **39 560 964** |

Põhitegevuse tuludest moodustavad maksutulud 78%-i, toetuste osakaal on 16%-i ning tulud kaupade ja teenuste müügist 6%. Muud tulud moodustavad alla 1%-i.

Joonis . Põhitegevuse tulude jaotus 2023.a eelarves

Järgnevalt tuuakse detailsemalt välja maksutulud, tulud kaupade ja teenuste müügist ning saadavad tegevustoetused. Muude tulude all kajastatakse ressursitasu ning selle kohta eraldi alapeatükki ei koostata.

## Maksutulud

Maksutulud koosnevad füüsilise isiku tulumaksust, maamaksust ning kohalikest maksudest (reklaamimaks ja parkimistasu). Maksutulud kasvavad 2022. aastaga võrreldes 17,2 protsendipunkti, mis koosneb ainult tulumaksu laekumisest.

Tabel 6. Maksutulud 2022 vs 2023

|  |  |  |
| --- | --- | --- |
| **Kirje** | **2022** | **2023** |
| Tulumaks | 24 974 000 | 29 500 000 |
| Maamaks | 1 300 000 | 1 300 000 |
| Reklaamimaks | 25 000 | 25 000 |
| Parkimistasu | 35 000 | 40 000 |
| **Maksutulud kokku** |  **26 334 000** | **30 865 000** |

Tulumaksu laekumist omavalitsuses mõjutavad kolm tegurit: maksumaksjate arv 1. jaanuari seisuga, nende keskmine töötasu ning eraldise protsent, kuid sellest hoolimata võib tulumaksu prognoosida mitmeti. Esimene võimalus on vaadata olemasolevat laekumist ning kasutada Rahandusministeeriumi prognoosi kasvu.

Riigiraha.fin.ee andmetel on 2022. aastal tulumaksu omavalitsustes keskmiselt laekunud 12,96% enam võrreldes eelmise aastaga. Harku vallas on laekumine suurenenud 17,89% ning selle kohaselt peaks 2022. aastal tulumaksu laekuma 26 525 tuhat eurot (s.o +1,5 miljonit prognoositust enam). Võttes aluseks Rahandusministeeriumi suvise prognoosi, kus eeldatakse, et omavalitsuste tulumaksu laekumine kasvab keskmiselt 10,5% ning seejuures arvestades, et Harkus laekub 5% üle keskmise, siis 2023. aasta tulumaks on prognoosi kohaselt 30 636 tuhat eurot.

Teine võimalus on arvestada tulumaksu maksumaksjate arvu, keskmist töötasu ning tulumaksu eraldise %-ga (11,96). Prognoosi kohaselt suureneb elanike arv 2022. aastal ca 800 elaniku võrra ning nendest üle poole on maksumaksjad. Viimasel neljal aastal on maksumaksjate osakaal olnud ca 56%. Keskmine töötasu Harku valla elanikul on olnud 2 120 eurot ning keskmiselt kasvab töötasu järgmise aastal 10,2%. Arvestades eeltoodud lähteandmeid, siis 2023. aastal laekub tulumaksu eelduslikult 29 500 tuhat eurot. Viimastel aegadel on rohkem sõnumeid[[7]](#footnote-8), et on tulemas majanduslangus ning Eesti ei jää sellest puutumata. Seetõttu on tulumaksu aluseks võetud madalam number ehk 29 500 tuhat eurot.

Maamaksu laekumine 2023. aastal jääb 2022. aastaga samale tasemele. Maa-ameti novembrikuu seisuga on Harku vallas 14 068 katastriüksust. Ühel katastriüksusel võib olla mitu sihtotstarvet, kuid jaotus on siin alljärgnev:

Tabel 7. Katastriüksuste jaotus

|  |  |
| --- | --- |
| **Sihtotstarve** | **Üksuste arv** |
| Elamu- ja õuemaa | 11 352 |
| Metsa-, põllu- ja rohumaa | 2 106 |
| Äri- ja tootmismaa ning muud sihtotstarbed | 2 721 |
| Muu (sotsiaalmaa) | 1 |

2022. aastal viidi läbi maade osas korraline hindamine ning omavalitsuse volikogu peab kehtestama hiljemalt 30.06.2023.a uued maksumäärad vahemikus 0,5-1%. Uue määra rakendumisel tohib maamaks kasvada maksjal mitte rohkem kui 10 protsendipunkti võrra ning see hakkab kehtima alates 2024. aastast.

Kohalikest maksudest on Harku vallas kehtestatud kaks maksu: reklaamimaks ja parkimistasu. 2022. aastal oli plaanitud reklaamimaksu 25 tuhat eurot, kuid laekumine on olnud 14 tuhat eurot. Harku Vallavolikogu võttis 27.10.2022 vastu uue [reklaamimaksu määruse](https://www.riigiteataja.ee/akt/419062013031), mille kohaselt on maksumäär 0,5 eurot ühe m² kohta kalendripäevas. Varasemalt oli 6 eurot m² kohta kuus. Kuna varasem laekumine pole olnud prognoosikohane (s.o täituvus 56%), siis uue hinna määramisega prognoositavat laekumist ei suurendatud.

Parkimistasu on kehtestatud Vääna-Jõesuu Luige tee 9, Rannaparkla ja Rannasüdame tee parklale 01. juunist kuni 30. augustini kella 10.00-20.00. Parkimistasu on volikogu kehtestanud [2014. aastal määrusega nr 24](https://www.riigiteataja.ee/akt/423122015032). Parkimistasu suurus on 5 eurot päevas.

## Tulud kaupade ja teenuste müügist

80% tulusid kaupade ja teenuste müügist tuleb haridustuludest, 10% sotsiaalvaldkonna tuludest, 5% riigilõivudest ning ülejäänud muudest tuludest. Peamiselt on kasvanud tulud haridusvaldkonnast, kuna erinevad kohtasud on seotud töötasu alammääraga.

Tabel 8. Tulud kaupade ja teenuste müügist 2022-2023

|  |  |  |
| --- | --- | --- |
| **Kirje** | **2022** | **2023** |
| Riigilõivud | 90 000 | 90 000 |
| Haridustulud | 1 482 500 | 1 905 500 |
| Kultuuri- ja kunstialased tegevustulud | 19 400 | 43 400 |
| Sotsiaaltulud | 181 000 | 85 100 |
| Elamu- ja kommunaaltegevuse tulud | 67 720 | 62 720 |
| Renditulud | 15 000 | 15 000 |
| **Tulud kaupade ja teenuste müügist kokku** | **1 855 620** | **2 201 720** |

Lasteaia kohatasu on kinnitatud [Harku Vallavolikogu 30.10.2014.a määrusega nr 20](https://www.riigiteataja.ee/akt/408062021060?leiaKehtiv), mille kohaselt on Harku valla elanikule lasteaia osalustasu suurus 10% töötasu alamäärast, so 2023. on selle suuruseks 72,50 € kuus. Suuremad haridustulud peale lasteaia tulevad veel arvlemisest teiste omavalitsustega ning Tabasalu Muusika- ja Kunstikooli õppetasudest.

Tabel 9. Haridustulud 2022-2023

| **Kirje** | **2 022** | **2 023** |
| --- | --- | --- |
| Lasteaia kohtasu ja toiduraha | 868 500 | 1 160 000 |
| Alasniidu | 151 000 | 177 000 |
| Harku | 96 000 | 93 000 |
| Pangapealse | 97 000 | 146 000 |
| Rannamõisa | 154 000 | 172 000 |
| Tabasalu | 119 000 | 154 000 |
| Teelahkme | 119 000 | 124 000 |
| Vääna Mõisakool | 25 500 | 30 000 |
| Harkujärve | 107 000 | 129 000 |
| Eralasteaiad ja -hoid |  | 135 000 |
| Kooli toiduraha | 93 000 | 116 500 |
| Vääna Mõisakool | 6 500 | 6 500 |
| Harkujärve | 3 500 | 5 000 |
| Vääna-Jõesuu | 20 000 | 30 000 |
| Muraste | 13 000 | 15 000 |
| Tabasalu | 50 000 | 60 000 |
| Meriküla õppehoone majandustulu | 100 000 | 120 000 |
| Arvlemine teiste omavalitsustega | 310 000 | 367 000 |
| Tabasalu Muusika- ja Kunstikool | 111 000 | 142 000 |
| **Haridustulud kokku** | **1 482 500** | **1 905 500** |

Huvikoolide kaetava osa määr on kinnitatud [Harku Vallavolikogus 30.04.2014.a määrusega nr 21](https://www.riigiteataja.ee/akt/408072016019), mille kohaselt on kohatasu suurus 2023. aastal 58 € - 108,75 €.

Kultuuri- ja kunstialasest tegevuse all kajastatakse reklaami tulu Harku Valla Teatajas, raamatukogu tasulisi teenuseid ning tulu ürituste korraldamisest. Sotsiaaltuludes on planeeritud Harku Sotsiaalkeskuse tasuliste teenuste tulud ning eralasteaia ja -hoiu tulud on tõstetud haridustulude alla (s.o siis 2022 – 85 tuhat, 2023 – 135 tuhat). Ning ülejäänud tulud on seotud elamispindade ja äripindade tuludega.

## Saadavad toetused tegevuskuludeks

Saadavad toetused võib jagada kolmeks. Toetused tegevuskulude all on sihtotstarbelised rahad, mis laekuvad peamiselt riigiasutustelt lepingute alusel. 2023. aasta suurimad laekumised, mis on teada tulevad Sotsiaalkindlustusametilt (150 tuhat) ja Erasmuse projektist (105 tuhat).

Tabel 10. Saadavad toetused tegevuskuludeks 2022-2023

|  |  |  |
| --- | --- | --- |
| Kirje | 2022 | 2023 |
| Toetus tegevuskuludeks | 127 580 | 270 120 |
| Tasandusfond | 3 981 | 3 097 |
| Toetusfond | 4 811 783 | 6 178 027 |
| **Kokku** |  **4 943 344**  |  **6 451 244**  |

Tasandusfondi eesmärk on tasandada omavalitsuste tulumaksu laekumist ehk aidata nõrgemaid järgi. Harku vald ei saa tasandusfondist selles osas tulu, küll on aga tasandusfondi pandud ka muid kompenseerimise mehhanisme ning ca 4 tuhat eurot ongi kaevandustasude kompensatsioon.

95% toetusi tuleb toetusfondist, mis sisaldab nii sihtotstarbelisi toetusi põhitegevuse kulude katmiseks (nt haridustulud, teed, sotsiaaltoetused) kui ka riiklike toetuste andmist (toimetulekutoetus, asendus- ja järelhooldus) ja teenuste korraldamist (rahvastikuregistri toimingud). Alates 2023.a on toetusfondi lisatud pikaajalise hoolduse korraldamise toetus. Toetusfondi esialgne jaotus on toodud järgnevas tabelis.

Tabel 11. Toetusfondi jaotus 2022-2023

| **Toetusfondi sihtotstarve** | **2022** | **2023** |
| --- | --- | --- |
| Kool | 4 113 389  | 5 133 018  |
| Õpetajate töötasu | 3 371 820  | 4 341 453  |
| Juhtide töötasu | 167 440  | 172 684  |
| Koolitus | 21 840  | 22 524  |
| Õppevahendid | 103 740  | 106 989  |
| Koolitoit | 317 800  | 327 600  |
| Tõhustatud tugi | 118 656  | 143 748  |
| Kooliranits | 12 093  | 18 020  |
| Lasteaed | 91 588  | 91 588  |
| Huvitegevus | 111 867  | 108 075 |
| Sotsiaaltoetused ja -teenused | 245 736  | 590 281 |
| Raske- ja sügavapuudega laste toetus | 34 424  | 30 601 |
| Toimetulekutoetus | 25 015  | 82 619 |
| Matusetoetus | 33 797  | 32 941 |
| Asendus- ja järelhooldus | 152 500  | 172 000 |
| Pikaajaline hooldus |  | 271 320 |
| Teed | 249 151  | 253 916 |
| Rahvastikuregistri toimingud | 52  | 1 149 |
| **Toetusfond kokku** | **4 811 783**  | **6 178 027**  |

Tasandus- ja toetusfondi osas on toodud esialgsed prognoosinumbrid, kuna keskvalitsus kinnitab täpsemad andmed alles uue aasta alguses. Sellest hoolimata võidakse teha ka aasta jooksul täiendavaid eraldisi. Samuti muutub aasta jooksul saadavateks toetuste osa, kuna kõiki väiksemaid ja suuremaid projektitoetusi pole võimalik ette prognoosida. Aasta jooksul saadud toetused tegevuskuludeks muutused ei mõjuta eelarve tulemit.

# Põhitegevuse kulud

Põhitegevuse kulud koosnevad kahes osast: antud toetused ja muud tegevuskulud. Põhitegevuse kulude maht suureneb 7 671 tuhande euro võrra, s.o 26 protsendipunkti jagu.

Tabel 12. Põhitegevuse kulud 2021-2023

|  |  |  |  |  |  |
| --- | --- | --- | --- | --- | --- |
| Grupp | Nimetus | **2021** | **2022** | **2022[[8]](#footnote-9)** | **2023** |
| 41,45 | Antud toetused | 1 677 763 | 2 036 720 | 2 231 340 | 2 278 180 |
| 50,55,60 | Muud tegevuskulud | 24 523 666 | 26 465 126 | 22 455 516 | 33 576 619 |
| **Põhitegevuse kulud** | **26 201 429** | **28 501 846** | **24 686 856** | **35 854 799** |

## Antud toetused

Antud toetused võrreldes 2022. aastaga vähenevad, kuid selle põhjuseks on Huvitegevuse ja Noorsootöö Sihtasutusele eraldatava valla raha ümberklassifitseerimine majandamiskuludeks (s.o 2022. aastal 580 tuhat), kuna tegemist pole abi andmisega. All olevas tabelis on toodud toetuste jaotus valdkondade lõikes.

Tabel 13. Antud toetuste arvestuslik jaotus 2022-2023 valdkondade lõikes

| **Valdkond** | **2022** | **2023** |
| --- | --- | --- |
| Valitsemine | 36 100  | 39 860  |
| Avalik kord ja turvalisus | 13 500  | 13 500  |
| Majandus | 51 800  | 67 185  |
| Keskkonnakaitse | 18 997  | 18 997  |
| Vaba aeg, kultuur, sport | 584 244  | 714 340  |
| Haridus | 721 267  | 187 475  |
| Sotsiaalne kaitse | 610 812  | 1 236 823  |
| **Antud toetused kokku** | **2 036 720**  | **2 278 180**  |

Valitsemise all kajastatakse liikmemaksusid erinevatele organisatsioonidele, avalikus korras ja julgeolekus toetust päästegevusele. Majanduse all on liikmemaks MTÜ-le Põhja-Eesti Ühistranspordikeskus ning keskkonnakaitse all liikmemaks MTÜ-le Eesti Jäätmehoolduskeskus. Suurimad toetused jagatakse sotsiaalvaldkonnas (48%), vaba aeg, kultuur ja spordis (34%) ning hariduses (9%).

Vaba aeg, kultuur ja spordi valdkonnas suurenevad enim noorte sporditegevuse toetused ja kogukonna arengule suunatud projektide kaasfinantseerimise toetused ning külakeskuste tegevuseks antav toetus.

Tabel 14. Toetuste arvestuslik jaotus valdkondades 08-10, 2022-2023

| **Kirje** | **2022** | **2023** |
| --- | --- | --- |
| **Vaba aeg, kultuur, sport** | **584 244** | **714 340** |
| Meisterharrastaja toetus | 2 000 | 4 000 |
| Spordimeisterlikkuse toetus |  | 2 000 |
| Erakorraline 1x toetus |  | 3 000 |
| Sport Koolis projekt | 25 000 | 25 000 |
| Projektipõhise tegevuse toetused | 101 879 | 135 689 |
| Esindusmeeskonna toetus | 30 000 | 30 000 |
| Külakeskuste tegevuse toetus | 81 565 | 116 336 |
| Noorte sporditegevuse toetus | 316 800 | 345 600 |
| Kogukonna arengule suunatud projektide kaasfinantseerimine | 27 000 | 52 715 |
| **Haridus** | **721 267** | **187 475** |
| Õpilaste tunnustamine ja vastuvõtt | 15 000 | 15 000 |
| Välisõppe stipendiumid | 14 400 | 14 400 |
| Huvitegevuse ja Noorsotöö Sihtasutus | 580 000 |  |
| Huvihariduse ja -tegevuse toetus toetusfondist | 111 867 | 158 075 |
| **Sotsiaalne kaitse** | **610 812** | **1 236 823** |
| Peretoetused (pikaajaline hooldus) |  | 271 320 |
| Sünnitoetus | 90 000 | 90 000 |
| Koduse lapse toetus | 120 000 | 368 000 |
| Ühekordne toetus (kriisiabi) | 4 500 | 4 500 |
| Koolitoetus | 40 000 | 40 000 |
| Eestkoste-ja kasuperede toetus | 10 700 | 38 000 |
| Laagritoetus | 2 000 | 2 000 |
| Paljulapseliste perede toetus | 4 000 | 2 600 |
| Jõulutoetus | 44 000 | 47 000 |
| Toimetulekutoetus | 25 015 | 82 619 |
| Puudega inimese hooldaja toetus | 42 600 | 46 000 |
| Hooldajatoetustelt makstav sotsiaalmaks | 44 000 | 44 000 |
| Isikliku abistaja teenuse toetus | 1 000 | 1 000 |
| Transporditoetus | 5 000 | 6 200 |
| Elusaseme füüsiline kohandamine | 10 000 |  |
| Toitlustustoetus | 5 000 | 5 000 |
| Tähtpäevatoetus | 14 200 | 14 440 |
| Ravi- ja rehabilitatsioonitoetus | 14 000 | 14 000 |
| Kodud tuleohutuks |  | 4 000 |
| Maamaksu toetus | 66 000 | 66 000 |
| Küttetoetus | 28 000 | 45 000 |
| Matusetoetused | 40 797 | 45 144 |

Sotsiaalvaldkonnas suurenevad peamiselt koduse lapse toetus (+248 tuhat, so 250 € laps kuus ning alates 01.08.2023.a 400 € lapse kohta kuus), asendus- ja järelhoolduse toetus (+27,3 tuhat) ja küttetoetus (+17 tuhat). Alates 2023. aastast on omavalitsuse jagada pikaajalise hoolduse toetus, see rakendub II poolaastast.

## Muud tegevuskulud

Rahandusministeeriumi [juhendi](https://fin.ee/riik-ja-omavalitsused-planeeringud/kohalikud-omavalitsused/finantskorraldus#finantsjuhtimine)[[9]](#footnote-10) kohaselt on soovituslik volikogus mitte kinnitada eraldi asutuste personalikulud ja majandamiskulud. Piisab tegevuskulude fikseerimisest volikogus kinnitatavas eelarves. See annab asutustele piisava paindlikkuse nt võtta kedagi tööle või hoopis osta tööd teenusena sisse.

Arvestuslikult on jagatud muud tegevuskulud kolmeks: personalikulud, majandamiskulud ja muud kulud. Personalikulud sisaldavad tööjõukulu koos maksudega kui ka erisoodustusmakse, majandamiskulud on igapäevaste tegevustega kaasnevad kulud (nt kinnistukulud, rajatiste hooldus, õpilaste toit ja õppevahendid jne) ning muude kulude alla on arvestatud reservfond. Harku valla põhimääruse § 82 lg 1 kohaselt on vallal kohustus teha reservfond vähemalt 1% ulatuses (so 358 548 €), kuid selle täpsema suuruse kinnitab volikogu eelarve vastuvõtmisel. Viimaste aastate praktika kohaselt on piisanud 220 tuhande suurusest reservfondist ning seetõttu 2023. a seda pole plaanis suurendada.

Tabel 15. Muude tegevuskulude arvestuslik jaotus 2022-2023

|  |  |  |
| --- | --- | --- |
| **Nimetus** | **2022** | **2023** |
| Personalikulud | 15 052 509 | 19 260 089 |
| Majandamiskulud | 11 192 617 | 14 096 530 |
| Muud kulud | 220 000 | 220 000 |
| **Muud tegevuskulud kokku** | **26 465 126** | **33 576 619** |

Personalikulud kasvavad võrreldes 2022. aastaga 28%. Suurimad muutused toimuvad ametiasutustes kui ka haridusasutustes. Harku Vallavalitsuse alla loodi Hariduse tugiteenuste osakond, kuhu koondatakse haridusasutuste tugispetsialistid, palgafond kasvab sellest tulenevalt koos palgatõusuga 333 tuhat eurot, sh uute ametikohtade eest ca 283 tuhat eurot ning 50 tuhat palgatõusuks.

Tabel 16. Hariduse tugiteenuste osakonna struktuur 2022-2023

|  |  |  |  |
| --- | --- | --- | --- |
| **Ametikoht** | **2022 (jaanuar)** | **2023 (jaanuar)** | **Muutus** |
| Osakonna juhataja | 0 | 1 | +1 |
| Psühholoog | 3 | 3 | 0 |
| Eripedagoog | 2 | 3 | +1 |
| Sotsiaalpedagoog | 1 | 2 | +1 |
| Logopeed | 3 | 7,65 | +4,65 |
| Tugiteenuste koordineerija | 0 | 1 | +1 |
| **Ametikohtade arv kokku** | **9** | **17,65** | **8,65k** |

Üldiseks palgatõusuks on arvestatud 15% ning volikogu ja valitsuse liikmete tasud on ümber arvestatud 2022.a III kvartali keskmisest tasust lähtuvalt.

Tabel 17. Personalikulude arvestuslik jaotus 2022-2023

| **Kirje** | **2022** | **2023** | **Muutus, €** | **Muutus, %** |
| --- | --- | --- | --- | --- |
| **Ametiasutus** | **6 475 626** | **8 545 348** | **2 069 722** | **32%** |
| Harku Vallavalitsus | 6 248 993 | 8 279 105 | 2 030 112 | 32% |
| Harku Vallavolikogu | 226 633 | 266 243 | 39 610 | 17% |
| **Eakate Päevakeskus** | **98 382** | **114 463** | **16 081** | **16%** |
| Eakate Päevakeskus | 18 700 | 21 505 | 2 805 | 15% |
| Harku Vallavalitsus | 79 682 | 92 958 | 13 276 | 17% |
| **Harkusotsiaalkeskus** | **367 853** | **417 473** | **49 620** | **13%** |
| Harku Sotsiaalkeskus | 367 853 | 417 473 | 49 620 | 13% |
| **Kool** | **2 323 207** | **3 007 487** | **684 280** | **29%** |
| Harkujärve Põhikool | 247 879 | 307 370 | 59 491 | 24% |
| Muraste Kool | 329 473 | 390 642 | 61 169 | 19% |
| Tabasalu Kool | 1 236 065 | 1 532 721 | 296 656 | 24% |
| Vääna Mõisakool | 328 091 | 551 447 | 223 356 | 68% |
| Vääna-Jõesuu Kool | 181 699 | 225 307 | 43 608 | 24% |
| **Kultuur** | **33 563** | **36 368** | **2 805** | **8%** |
| Kumna Kultuuriait | 33 563 | 36 368 | 2 805 | 8% |
| **Lasteaed** | **4 958 770** | **6 217 276** | **1 258 506** | **25%** |
| Alasniidu Lasteaed | 885 923 | 1 036 459 | 150 536 | 17% |
| Harku Lasteaed | 560 921 | 687 295 | 126 374 | 23% |
| Harkujärve Lasteaed | 634 818 | 855 851 | 221 033 | 35% |
| Pangapealse Lasteaed | 642 038 | 755 753 | 113 715 | 18% |
| Rannamõisa Lasteaed | 872 241 | 1 044 301 | 172 060 | 20% |
| Tabasalu Lasteaed Teelahkme | 522 443 | 843 554 | 321 111 | 61% |
| Tabasalu Lasteaed Tibutare | 718 221 | 994 063 | 275 842 | 38% |
| Vääna Mõisakool | 122 165 | 0 | -122 165 | -100% |
| **Raamatukogu** | **211 462** | **228 597** | **17 135** | **8%** |
| Harku Valla Raamatukogud | 211 462 | 228 597 | 17 135 | 8% |
| **Tabasalu Muusika- ja Kunstikool** | **583 646** | **693 077** | **109 431** | **19%** |
| Tabasalu Muusika ja Kunstikool | 583 646 | 693 077 | 109 431 | 19% |
| **Kokku** | **15 052 509** | **19 260 089** | **4 207 580** | **28%** |

Lasteaedade palgakasv tuleneb ühelt poolt õpetajate üldisest palgakasvust ning teisalt lisandus täiendavaid rühmasid. Näiteks Harkujärve Lasteaias lisandus üks lisarühm 2022 II poolaastal, samuti lisandus Teelahkme lasteaeda 2022. aasta lõpus kaks lisarühma, millega kaasnevad kulud on arvestatud 2023. aastasse ning lisaks plaanitakse Tibutares avada 2023. aastal täiendav lisarühm. Viimase täiendav personalikulu on 76 tuhat eurot.

Koolide keskmise palgakasvu taga on õpetajate palgatõus, lisaks on Vääna Mõisakooli lasteaia osa arvestatud kooli palgafondi, sellest ka tõus 68%. Koolide õpetajate riiklik palgafond on arvestatud Harku Vallavalitsuse all, sh muutus võrreldes eelmise aastaga on ca 1 miljon eurot. Vallavalitsuse palgatõusu taga on ka Hariduse tugiteenuste osakonna muutused (so palgafond 537 tuhat eurot), samuti on arvestatud koolide palgafondi arvestuse ühtlustamiseks täiendav fond (so 157 tuhat eurot). Valitsuse alla on planeeritud 2 lisatöötajat, üks sotsiaalosakonda ja teine vallakantseleisse (personalispetsialist).

Majandamiskulud kasvad samuti 26 protsendipuntki jagu, mille põhjus peitub üldises hinnatõusus, aga eelkõige kõrgetes energiakuludes. 51% tõusevad õppevahendite ja koolituste kulud, mis on tingitud toetuse ümberklassifitseerimisest teenuste all, aga ka lisanduvast täiendavast kulust (+733 tuhat Huvitegevus ja Noorsootöö SA). Lisaks on suurenenud ka eralasteaedade ja -hoidude tasud (+318 tuhat) ning teistele omavalitsustele makstav õppekohatasu (+156 tuhat).

Tabel 18. Majandamiskulude arvestuslik jaotus 2022-2023

| **Kirje** | **2022** | **2023** | **Muutus, €** | **Muutus, %** |
| --- | --- | --- | --- | --- |
| Uus rühm  | 0 | 76 446 | 76 446 | - |
| Administreerimiskulud | 264 936 | 249 661 | -15 275 | -6% |
| Lähetuskulud | 6 700 | 5 700 | -1 000 | -15% |
| Koolituskulud | 148 090 | 280 484 | 132 394 | 89% |
| Kinnistuskulud | 3 641 855 | 4 252 252 | 610 397 | 17% |
| Rajatiste kulud | 1 423 082 | 1 806 519 | 383 437 | 27% |
| Sõidukite kulud | 111 188 | 129 587 | 18 399 | 17% |
| IT kulud | 509 527 | 610 467 | 100 940 | 20% |
| Inventar | 230 217 | 175 564 | -54 653 | -24% |
| Toidukulud | 749 300 | 847 600 | 98 300 | 13% |
| Tervishoid ja meditsiinikulud | 41 820 | 47 020 | 5 200 | 12% |
| Teavikud | 29 505 | 30 000 | 495 | 2% |
| Õppevahendid ja koolitusteenused | 2 392 623 | 3 615 105 | 1 222 482 | 51% |
| Üritused | 254 093 | 277 991 | 23 898 | 9% |
| Sotsiaalteenused | 947 724 | 1 086 501 | 138 777 | 15% |
| Eririietus | 400 | 400 | 0 | 0% |
| Muud kulud | 441 557 | 605 233 | 163 676 | 37% |
| **Majandamiskulud kokku** | **11 192 617** | **14 096 530** | **2 903 913** | **26%** |

Kinnistukulude kasvu peamiseks põhjuseks on elektrihinnatõus (+417 tuhat), üüri- ja rendikulude kasv (+80 tuhat) ja ehituse järelevalve (+39 tuhat). Rajatiste tõusu taga on nii energiakulude kasv (+126 tuhat), liitumistasud (+126 tuhat), planeeringute ja projektide kulud (+32 tuhat) kui ka hoolduskulude kasv (+65 tuhat).

Muude kulude all tõusevad õpilastranspordi kulud (+160 tuhat). Majandusolukorra muutusega on kasvanud nii veomahud kui ka sellega kaasnevad kulud, mistõttu on oluliselt suurenenud ka koolitranspordi hind. Põhja-Eesti Ühistranspordi Keskus esitas 01.09.2022 seisuga muutuvad tariifid. Uued tariifid arvutatakse Statistikaameti poolt avaldatud tarbijahinnaindeksi muutuse järgi ning lisatakse valemisse koos liinikilomeetri hinnaga. Tarbijahinnaindeksi muutuse tõttu (kasv 2022 II kv seisuga on 22,1%) on 2021a. võrreldes kasvanud kilomeetritasu 2,490 €/km pealt 3,040 €/km peale.

Koolituskulud suurenevad peamiselt Erasmuse[[10]](#footnote-11) projekti kulude arvelt, sotsiaalteenustes on peamine kulu kasv tugiisikute teenusel (+80 tuhat) ning IT kuludes suurenevad vara soetuse kulud (+55 tuhat) ning on plaanitud teha täiendavaid arendustöid (+16 tuhat).

Asutuste lõikes jagunevad muud tegevuskulud arvestuslikult alljärgnevalt:

Tabel 19. Muude tegevuskulude arvestuslik jaotus 2022-2023

| **Kirje** | **2022** | **2023** | **Muutus, €** | **Muutus, %** |
| --- | --- | --- | --- | --- |
| **Alasniidu Lasteaed** | **1 355 677** | **1 432 426** | **76 749** | **6%** |
| Majandamiskulud | 469 754 | 395 967 | -73 787 | -16% |
| Personalikulud | 885 923 | 1 036 459 | 150 536 | 17% |
| **Eakate Päevakeskus** | **36 363** | **46 208** | **9 845** | **27%** |
| Majandamiskulud | 17 663 | 24 703 | 7 040 | 40% |
| Personalikulud | 18 700 | 21 505 | 2 805 | 15% |
| **Harku Lasteaed** | **706 149** | **841 718** | **135 569** | **19%** |
| Majandamiskulud | 145 228 | 154 423 | 9 195 | 6% |
| Personalikulud | 560 921 | 687 295 | 126 374 | 23% |
| **Harku Raamatukogu** | **339 519** | **380 202** | **40 683** | **12%** |
| Majandamiskulud | 128 057 | 151 605 | 23 548 | 18% |
| Personalikulud | 211 462 | 228 597 | 17 135 | 8% |
| **Harku Sotsiaalkeskus** | **486 650** | **549 381** | **62 731** | **13%** |
| Majandamiskulud | 118 797 | 131 908 | 13 111 | 11% |
| Personalikulud | 367 853 | 417 473 | 49 620 | 13% |
| **Harku Vallavalitsus** | **13 334 165** | **17 415 924** | **4 081 759** | **31%** |
| Majandamiskulud | 6 785 490 | 8 823 861 | 2 038 371 | 30% |
| Muud kulud | 220 000 | 220 000 | 0 | 0% |
| Personalikulud | 6 328 675 | 8 372 063 | 2 043 388 | 32% |
| **Harku Vallavolikogu** | **240 642** | **305 452** | **64 810** | **27%** |
| Majandamiskulud | 14 009 | 39 209 | 25 200 | 180% |
| Personalikulud | 226 633 | 266 243 | 39 610 | 17% |
| **Harkujärve Lasteaed** | **813 197** | **1 079 358** | **266 161** | **33%** |
| Majandamiskulud | 178 379 | 223 507 | 45 128 | 25% |
| Personalikulud | 634 818 | 855 851 | 221 033 | 35% |
| **Harkujärve Põhikool** | **491 113** | **554 650** | **63 537** | **13%** |
| Majandamiskulud | 243 234 | 247 280 | 4 046 | 2% |
| Personalikulud | 247 879 | 307 370 | 59 491 | 24% |
| **Kumna Kultuuriait** | **60 876** | **70 911** | **10 035** | **16%** |
| Majandamiskulud | 27 313 | 34 543 | 7 230 | 26% |
| Personalikulud | 33 563 | 36 368 | 2 805 | 8% |
| **Muraste Kool** | **807 272** | **952 901** | **145 629** | **18%** |
| Majandamiskulud | 477 799 | 562 259 | 84 460 | 18% |
| Personalikulud | 329 473 | 390 642 | 61 169 | 19% |
| **Pangapealse Lasteaed** | **862 666** | **996 742** | **134 076** | **16%** |
| Majandamiskulud | 220 628 | 240 989 | 20 361 | 9% |
| Personalikulud | 642 038 | 755 753 | 113 715 | 18% |
| **Rannamõisa Lasteaed** | **1 195 376** | **1 402 788** | **207 412** | **17%** |
| Majandamiskulud | 323 135 | 358 487 | 35 352 | 11% |
| Personalikulud | 872 241 | 1 044 301 | 172 060 | 20% |
| **Tabasalu Kool** | **2 401 569** | **2 926 088** | **524 519** | **22%** |
| Majandamiskulud | 1 165 504 | 1 393 367 | 227 863 | 20% |
| Personalikulud | 1 236 065 | 1 532 721 | 296 656 | 24% |
| **Tabasalu Lasteaed Teelahkme** | **822 482** | **1 367 162** | **544 680** | **66%** |
| Majandamiskulud | 300 039 | 523 608 | 223 569 | 75% |
| Personalikulud | 522 443 | 843 554 | 321 111 | 61% |
| **Tabasalu Lasteaed Tibutare** | **967 625** | **1 318 878** | **351 253** | **36%** |
| Majandamiskulud | 249 404 | 324 815 | 75 411 | 30% |
| Personalikulud | 718 221 | 994 063 | 275 842 | 38% |
| **Tabasalu Muusika ja Kunstikool** | **663 787** | **850 130** | **186 343** | **28%** |
| Majandamiskulud | 80 141 | 157 053 | 76 912 | 96% |
| Personalikulud | 583 646 | 693 077 | 109 431 | 19% |
| **Vääna Mõisakool-Lasteaed** | **602 929** | **730 334** | **127 405** | **21%** |
| Majandamiskulud | 152 673 | 178 887 | 26 214 | 17% |
| Personalikulud | 450 256 | 551 447 | 101 191 | 22% |
| **Vääna-Jõesuu Kool** | **277 069** | **355 366** | **78 297** | **28%** |
| Majandamiskulud | 95 370 | 130 059 | 34 689 | 36% |
| Personalikulud | 181 699 | 225 307 | 43 608 | 24% |
| **Muud tegevuskulud kokku** | **26 465 126** | **33 576 619** | **7 111 493** | **27%** |

Lisaks majanduslikule sisule jagatakse kulud valdkondade lõikes. Kõige suuremad kulud on haridusvaldkonnas (66%), sotsiaalses kaitses (12%) ning valitsemises (7%).



Joonis 5. Põhitegevuse kulude jaotus valdkondade lõikes

**Valitsemine**

Sellest eelarveosast finantseeritakse põhiliselt volikogu ja vallavalitsuse kulusid. Lisaks sisalduvad selles osas veel reservfond, erinevad liikmemaksud. Vallavalitsuse kuludest rahastatakse vallajuhtide, vallavalitsuse liikmete, vallakantselei, rahandusosakonna, IT osakonna ja vallavanema otsealluvate kulusid.

Tabel 20. Valdkond valitsemine arvestuslik põhitegevuse kulude jaotus 2022-2023

|  |  |  |  |  |
| --- | --- | --- | --- | --- |
| **Kirje** | **2022** | **2023** | **Muutus, €** | **Muutus, %** |
| **Valitsemine** | **1 855 760** | **2 259 227** | **403 467** | **22%** |
| Vallavolikogu | 240 642 | 305 452 | 64 810 | 27% |
| Vallavalitsus | 299 802 | 373 481 | 73 679 | 25% |
| Vallavalitsuse palgalised | 372 737 | 402 017 | 29 280 | 8% |
| Vallavalitsus (vallavanema otsealluvad) | 80 153 | 105 679 | 25 526 | 32% |
| Vallakantselei | 255 238 | 414 402 | 159 164 | 62% |
| IT osakond | 151 105 | 176 463 | 25 358 | 17% |
| Rahandusosakond | 199 983 | 221 873 | 21 890 | 11% |
| Reservfond | 220 000 | 220 000 | 0 | 0% |
| Omavalitsusliitude liikmemaksud | 36 100 | 39 860 | 3 760 | 10% |

**Avalik kord ja turvalisus**

Sellest finantseeritakse valla erinevatesse paikadesse paigaldatud valvekaamerate hooldust ning toetatakse kodanikukaitse vabatahtlikke ühinguid, kelleks Harku vallas on Harjumaa Päästeselts, Vääna Vabatahtlik Tuletõrjeühing ja Tilgu Merepääste Selts. Ühingutel on võimalik taotleda vahendeid ka erinevate projektide rahastamiseks kogukonna arengule suunatud tegevuse vahenditest.

Tabel 21. Valdkonna avalik kord ja turvalisus arvestuslik põhitegevuse kulude jaotus 2022-2023

|  |  |  |  |  |
| --- | --- | --- | --- | --- |
| **Kirje** | **2022** | **2023** | **Muutus, €** | **Muutus, %** |
| **Avalik kord ja turvalisus** | **16 000** | **16 900** | **900** | **6%** |
| Kodanikukaitse | 16 000 | 16 900 | 900 | 6% |

**Majandus**

Majanduse eelarveosa koosneb üheksa valdkonna eelarvest, kus arvestatakse maakorralduse, elektrienergia, soojamajanduse, vallateede korrashoiu, ühistranspordi korralduse, turismi, üldmajanduslike arendusprojektide ja planeeringute ning majandustegevuste halduseks tehtavaid kulutusi.

Tabel 22. Valdkonna majanduse arvestuslik põhitegevuse kulude jaotus 2022-2023

| **Kirje** | **2022** | **2023** | **Muutus, €** | **Muutus, %** |
| --- | --- | --- | --- | --- |
| **Majandus** | **1 278 258** | **1 570 547** | **292 289** | **23%** |
| Maakorraldus | 14 014 | 19 014 | 5 000 | 36% |
| Elektrienergia | 12 500 | 136 120 | 123 620 | 989% |
| Vallateede-ja tänavate korrashoid | 148 000 | 187 000 | 39 000 | 26% |
| Ühistranspordikorraldus | 125 271 | 130 733 | 5 462 | 4% |
| Turism | 5 000 |  | -5 000 | -100% |
| Üldmajanduslikud arendusprojektid | 129 317 | 164 234 | 34 917 | 27% |
| Planeerimis-ja ehitusosakond | 383 447 | 416 393 | 32 946 | 9% |
| Arendus-ja haldusosakond | 425 909 | 482 253 | 56 344 | 13% |
| Muu majandus | 34 800 | 34 800 | 0 | 0% |

Elektrienergia all on 2023. arvestatud Vääna-Jõesuu ja Tiskre Kooli ja Lasteaia elektri liitumisega, kokku summas 126 tuhat eurot. Valla teede ja tänavatesse on täiendavalt arvestatud juurde 10 künnise teostamine ning Tilgu tee KSH eelhinnang (so 40 tuhat eurot). Üldmajanduslike projektide eelarve mahu taga on kavade ja planeeringute kulud, mis on toodud allolevas tabelis:

Tabel 23. Üldmajanduslikud arendusprojektide täiendavad planeeringud ja kavad 2023

| **Kavad ja planeeringud** | **Summa** |
| --- | --- |
| E1.4 Harku valla energia- ja kliimakava koostamine | 30 000 |
| E7.1 Avaliku ruumi kontseptsioon | 15 000 |
| E6.1 Valla teede teemaplaneering + KSH | 57 346 |
| E6.13 Tallinn-Rannamõisa-Kloogaranna mnt ja Tilgu tee läbimurde detailplaneering | 3 500 |
| E6.15 Türisalu spordipargi detailplaneeringu koostamine | 6 888 |
| E6.3 Ranna tee 27 detailplaneeringu koostamine | 3 500 |
| E6.2 Pikk tn 17 detailplaneeringu koostamine | 1 500 |
| E6.5 Harku valla leebe režiimiga looduslike haljasmaade teemaplaneering | 30 000 |
| P1.3 Vääna-Jõesuu rannaala arendamine (sh rannapromenaad) | 15 000 |
| **Kokku** | **162 734** |

**Keskkonnakaitse**

Keskkonnakaitse koosneb jäätmekäitluskuludest, avalike alade puhastamisest (sh tee hooldus) ning heitveekäitlusest.

Tabel 24. Valdkonna keskkonnakaitse arvestuslik põhitegevuse kulude jaotus 2022-2023

|  |  |  |  |  |
| --- | --- | --- | --- | --- |
| **Kirje** | **2022** | **2023** | **Muutus, €** | **Muutus, %** |
| **Keskkonnakaitse** | **998 202** | **964 213** | **-33 989** | **-3%** |
| Jäätmekäitlus | 77 578 | 53 950 | -23 628 | -30% |
| Avalike alade puhastus | 892 624 | 869 763 | -22 861 | -3% |
| Heitveekäitlus | 28 000 | 40 500 | 12 500 | 45% |

**Elamu- ja kommunaalmajandus**

Valdkonna eelarvest finantseeritakse elamumajanduse arendamiseks, veevarustuse ja tänavavalgustuse korraldamise ning muudeks kommunaalmajanduse otstarbeks tehtavaid kulutusi. Muude kommunaalmajanduse otstarbega kulude hulka kuuluvad valdkonna haldamiskulud (ehituste järelevalve), kalmistute ülalpidamine, lemmikloomade püüdmise ja hoidmise ning jõulukaunistuste paigaldamisega seotud kulud.

Tabel 25. Valdkonna elamu- ja kommunaalmajanduse arvestuslik põhitegevuse kulude jaotus 2022-2023

|  |  |  |  |  |
| --- | --- | --- | --- | --- |
| **Kirje** | **2022** | **2023** | **Muutus, €** | **Muutus, €** |
| **Elamu- ja kommunaalmajandus** | **676 178** | **918 537** | **242 359** | **36%** |
| Vallamaja Kallaste tn 12 | 101 314 | 86 519 | -14 795 | -15% |
| Vallamaja arhiivid | 6 427 | 8 076 | 1 649 | 26% |
| Vallamaja HKO Teenuste 2 | 57 484 | 62 989 | 5 505 | 10% |
| Munitsipaalruumid | 42 300 | 65 800 | 23 500 | 56% |
| Elamumajanduse muud kulud | 12 000 | 12 000 | 0 | 0% |
| Tänavavalgustus | 289 700 | 479 700 | 190 000 | 66% |
| Elamu- ja kommunaalmajanduse haldamine | 42 140 | 77 640 | 35 500 | 84% |
| Kalmistud | 76 808 | 76 808 | 0 | 0% |
| Lemmikloomadega seotud tegevus | 20 005 | 21 005 | 1 000 | 5% |
| Muud elamu- ja kommunaalmajanduse tegevused | 28 000 | 28 000 | 0 | 0% |

Munitsipaaleluruumide kulude kasvu taga on järgnevad lammutamis- ja remonttööd:

1. Olemasolevate hoonete lammutus Vääna-Jõesuus, Kumnas, Laabi külas – 5 tuhat;
2. Vääna Külakoja katuse remont – 12 tuhat;
3. Kooli 10-1// Vääna Viljapuuaia tee 1 krt 5 ja 6, Instituudi tee 2-1, Harku remont – 26 tuhat;

Tänavavalgustuse kuludes on arvestatud elektrienergia hinnatõus (+125 tuhat eurot) ning hooldus- ja remonttööd (+65 tuhat eurot). Elamu- ja kommunaalmajanduse haldamise all suurenevad ehituse- ja omanikujärelevalvekulud (+ 39 tuhat eurot).

**Tervishoid**

2019. aastal valminud Tabasalu Tervisekeskuses töötavad Tabasalu perearstid ning Harku valla kasutuses on mõned ruumid. 2023. aasta eelarves on arvestatud vahendid kommunaalkulude eest tasumiseks summas 16 340 eurot. Tervisekeskuse üldpind kokku on 950 m² , millest ca 15% on Harku valla kasutuses. Valla poolt kasutatavate ruumide hulgas on nõustamise ruumid, mitmed tehnoruumid ja osaliselt galerii ning fuajee.

**Vaba aeg, kultuur, sport**

Valdkonna eelarvest finantseeritakse sporditegevust, raamatukogu, puhke- ja loodusparke, mänguväljakuid, supelrandasid, Harku valla ajalehte kui ka muud seltsitegevust.

Tabel 26. Valdkonna vaba aeg, kultuur ja sport arvestuslik põhitegevuse kulude jaotus 2022-2023

| **Kirje** | **2022** | **2023** | **Muutus, €** | **Muutus, %** |
| --- | --- | --- | --- | --- |
| **Vaba aeg, kultuur, sport** | **1 546 946** | **1 741 025** | **194 079** | **13%** |
| **Raamatukogud** | **339 519** | **380 202** | **40 683** | **12%** |
| Harku valla raamatukogud | 339 519 | 380 202 | 40 683 | 12% |
| **Harku Vallavalitsus** | **1 146 551** | **1 289 912** | **143 361** | **13%** |
| Sport | 516 175 | 521 600 | 5 425 | 1% |
| Puhke- ja looduspargid | 5 000 | 5 000 | 0 | 0% |
| Terviserajad | 16 200 | 17 700 | 1 500 | 9% |
| Mänguväljakud | 24 500 | 27 500 | 3 000 | 12% |
| Supelrannad | 79 125 | 84 125 | 5 000 | 6% |
| Vaba aja - ja kultuuriüritused | 173 604 | 143 789 | -29 815 | -17% |
| Kogukonna arengule suunatud tegevus | 110 565 | 171 051 | 60 486 | 55% |
| Harku Valla Teataja, kommunikatsioon | 150 327 | 235 231 | 84 904 | 56% |
| Muu vaba aeg, kultuuriüritused, haldamine | 71 055 | 83 916 | 12 861 | 18% |
| **Kumna Kultuuriait** | **60 876** | **70 911** | **10 035** | **16%** |
| Kumna Kultuuriait | 60 876 | 70 911 | 10 035 | 16% |

Suurimad muutused on toimunud toetustes, antud valdkonnas on toetuse kasv +130 tuhat eurot (vt Antud toetused). Personalikasv seevastu +53 tuhat eurot ja majandamiskulude kasv +10 tuhat eurot. Tabasalu Päeva ja valla aastapäeva üritus liikus valdkonnas vaba aja ja kultuuriürituste tegevusalalt kommunikatsiooni tegevusalale.

**Haridus**

Valdkonna eelarvest finantseeritakse alusharidust, põhiharidust, õpilastransporti, koolitoitu ja huvitegevust., Hariduse tugiteenuste osakonda ja hariduse valdkonna spetsialiste. Alushariduse kulud kasvavad 2 860 tuhat eurot, millest 1 115 tuhat eurot on eralastehoiu ja -aia kulud ning tasud teistele omavalitsustele. Personalikulud kasvavad alushariduses 1 258 tuhat eurot.

Tabel 27. Valdkonna hariduse arvestuslik põhitegevuse kulude jaotus 2022-2023

|  |  |  |  |  |
| --- | --- | --- | --- | --- |
| **Kirje** | **2022** | **2023** | **Muutus, €** | **Muutus, €** |
| **Haridus** | **18 708 716** | **24 857 526** | **6 148 810** | **33%** |
| **Ametiasutus** | **5 551 938** | **7 511 910** | **1 959 972** | **35%** |
| Harku Vallavalitsus | 5 551 938 | 7 511 910 | 1 959 972 | 35% |
| **Kool** | **4 457 787** | **5 519 339** | **1 061 552** | **24%** |
| Harkujärve Põhikool | 491 113 | 554 650 | 63 537 | 13% |
| Muraste Kool | 807 272 | 952 901 | 145 629 | 18% |
| Tabasalu Kool | 2 401 569 | 2 926 088 | 524 519 | 22% |
| Vääna Mõisakool | 480 764 | 730 334 | 249 570 | 52% |
| Vääna-Jõesuu Kool | 277 069 | 355 366 | 78 297 | 28% |
| **Lasteaed** | **7 213 337** | **9 962 072** | **2 748 735** | **38%** |
| Alasniidu Lasteaed | 1 355 677 | 1 432 426 | 76 749 | 6% |
| Harku Lasteaed | 706 149 | 841 718 | 135 569 | 19% |
| Harku Vallavalitsus | 368 000 | 1 523 000 | 1 155 000 | 314% |
| Harkujärve Lasteaed | 813 197 | 1 079 358 | 266 161 | 33% |
| Pangapealse Lasteaed | 862 666 | 996 742 | 134 076 | 16% |
| Rannamõisa Lasteaed | 1 195 376 | 1 402 788 | 207 412 | 17% |
| Tabasalu Lasteaed Teelahkme | 822 482 | 1 367 162 | 544 680 | 66% |
| Tabasalu Lasteaed Tibutare | 967 625 | 1 318 878 | 351 253 | 36% |
| Vääna Mõisakool | 122 165 | 0 | -122 165 | -100% |
| **Noorte huviharidus ja huvitegevus** | **1 485 654** | **1 864 205** | **378 551** | **25%** |
| Harku Vallavalitsus | 821 867 | 1 014 075 | 192 208 | 23% |
| Tabasalu Muusika ja Kunstikool | 663 787 | 850 130 | 186 343 | 28% |

Põhihariduses tõusevad personalikulud 1 684 tuhande euro võrra ning majandamiskulud 566 tuhande euro ulatuses. Majandamiskuludes suurenevad peamiselt energiakulud (+278 tuhat) ja kohatasud teistele omavalitsustele (+133 tuhat). Huvihariduses suurevad samuti peamiselt kinnistute kulud (energiakulud + kinnistu hooldus (+68 tuhat)) ning personalikulud (+109 tuhat). 2023. aasta on esimene aasta, kui töötab Hariduse tugiteenuste osakond terve aasta ning nende eelarve maht on 590 tuhat eurot. Lisaks suureneb õpilastransport 160 tuhande euro võrra.

**Sotsiaalnekaitse**

Sotsiaalse kaitse eelarveosast finantseeritakse puudega inimeste, eakate, laste ja perede, riskirühmade ja muid sotsiaalvaldkonnaga seonduvaid kulusid. Võrreldes 2022. aastaga sotsiaalkaitsekulud vähenevad, kuna lastehoid on klassifitseeritud hariduse valdkonna alla.

Tabel 28. Valdkonna sotsiaalnekaitse arvestuslik põhitegevuse kulude jaotus 2022-2023

|  |  |  |  |  |
| --- | --- | --- | --- | --- |
| **Kirje** | **2022** | **2023** | **Muutus, €** | **Muutus, %** |
| **Sotsiaalne kaitse** | **3 403 926** | **3 510 484** | **106 558** | **3%** |
| **Eakate Päevakeskus** | **36 363** | **46 208** | **9 845** | **27%** |
| Eakate Päevakeskus | 36 363 | 46 208 | 9 845 | 27% |
| **Harku Sotsiaalkeskus** | **486 650** | **549 381** | **62 731** | **13%** |
| Harku Sotsiaalkeskus | 486 650 | 549 381 | 62 731 | 13% |
| **Harku Vallavalitsus** | **2 880 913** | **2 914 895** | **33 982** | **1%** |
| Puuetega inimeste sotsiaalhoolekandeasutused | 60 000 | 85 200 | 25 200 | 42% |
| Muu puuetega inimeste sotsiaalne kaitse | 654 024 | 720 801 | 66 777 | 10% |
| Eakate sotsiaalhoolekandeasutused, hooldekodud | 55 000 | 326 320 | 271 320 | 493% |
| Koduteenused | 96 098 | 108 430 | 12 332 | 13% |
| Muu eakate sotsiaalne teenus | 32 000 | 39 544 | 7 544 | 24% |
| Asendus- ja järelhooldus | 167 500 | 187 800 | 20 300 | 12% |
| Perede ja laste sotsiaalhoolekande teenused | 1 429 097 | 885 684 | -543 413 | -38% |
| Perede ja laste programmid | 48 200 | 59 100 | 10 900 | 23% |
| Riiklik toimetulekutoetus | 25 015 | 82 619 | 57 604 | 230% |
| Muu sotsiaalsete riskirühmade kaitse | 6 400 | 8 400 | 2 000 | 31% |
| Sotsiaal-ja tervishoiuosakond | 307 579 | 410 997 | 103 418 | 34% |

Puudega isikute hoolduses suurenevad sotsiaalhoolekande asutustes olevate isikute tasud ning tugiisikuteenuse kulud. Eakate osas suurenevad nendega tegelevate töötajate töötasu ning arvestatud on „Kodud tuleohutuks“ projekti omaosalusega, samuti on arvestatud sisse ka pikaajalise hoolduse riiklik eraldis. Perede ja laste sotsiaalhoolekande teenuste alt liikus välja lapsehoiuteenus (-850 tuhat) ning suureneb koduse lapse toetus (+248 tuhat). Harku Sotsiaalkeskuses tõuseb peamiselt personalikulu (+50 tuhat) ning väiksemal määral majandamiskulud (+13 tuhat).

# Investeerimistegevus

Investeerimistegevus puudutab vara soetust ning müüki ning sellega kaasnevaid finantstulusid- ja kulusid.

Tabel 29. Investeerimistegevus 2021-2023

|  |  |  |  |  |  |
| --- | --- | --- | --- | --- | --- |
| Grupp | Nimetus | **2021** | **2022** | **2022[[11]](#footnote-12)** | **2023** |
| 381 | Vara müük (+) | 18 477 | 210 000 | 185 410 | 210 000 |
| 15 | Põhivara soetus (-) | -11 772 510 | -6 076 059 | -3 805 236 | -10 381 333 |
| 3502 | Saadud toetus põhivara soetuseks (+) | 2 170 295 | 103 297 | 180 571 | 0 |
| 4502 | Antud toetus põhivara soetuseks (-) | -21 068 | -15 000 | -46 990 | -15 000 |
| 1501 | Osaluste soetus (-) | -627 600 | -90 000 | -90 000 | -600 000 |
| 1532 | Tagasilaekuvad laenud (+) | 86 580 | 86 580 | 79 365 | 86 580 |
| 655 | Finantstulud (+) | 40 076 | 41 000 | 34 877 | 41 100 |
| 650 | Finantskulud (-) | -212 347 | -232 345 | -219 572 | -1 064 689 |
| **Investeerimistegevus kokku** | **-10 318 097** | **-6 059 107** | **-3 681 575** | **-11 723 342** |

2023. aastal on suurendatud osaluste soetust OÜ-sse Strantum täitmaks põhikirjalisi eesmärke (sh arendada ÜVK projekte). Lisaks on suurenenud oluliselt intressikulud, kuhu sisse on arvestatud võimalik euribori intressitõus 3%ni ning uue laenu intressi tagasimaksed. Põhivara soetusesse on arvestatud kogu Vääna-Jõesuu lasteaia projekteerimise ja ehitamise kulud.

Suurimad investeeringud on plaanitud järgmisel aastal haridusvaldkonda (64%) ning majandusse (27%). Parema ülevaate investeeringute plaanidest annab allolev tabel.

Tabel 30. Investeeringute arvestuslik jaotus 2023

| **Valdkond/investeering** | **Summa** |
| --- | --- |
| ***Majandus*** | ***1 983 240*** |
| Maa soetamine | 70 000 |
| P1.13 Vääna-Jõesuu silla remont | 45 600 |
| E4.69 Luige tee ehitus | 55 000 |
| E4.69 Luige tee pindamine | 17 500 |
| E4.64 Vääna-Jõesuu busside ümber pööramiskoha rajamine | 25 000 |
| E4.61 Vääna keskuses kergliiklusteede rajamine kuni Väänatammi teeni | 25 000 |
| E4.59 Tutermaa tee pindamine tolmuvabaks Tallinna ringteest Tutermaa külani | 23 000 |
| 1551 E4.81 Kodu ja Ranna tee vahelise kergliiklustee rajamine (Tallinn-Kloogaranna mnt ääres) | 189 000 |
| E4.80 Kolde tn rekonstrueerimine | 38 000 |
| E4.22 Aruheina ja Karukella teede pindamine | 25 000 |
| E4.29 Suurupi tee kergliiklustee väljaehitamine | 85 000 |
| E4.39 Alasniidu lasteaia parkla laiendus | 42 000 |
| E4.37 Harkujärve lasteaia parkla laiendus | 54 000 |
| E4.86 Liiva tee kergliiklustee rajamine II etapp | 35 000 |
| E4.25 Sütemetsa tee-Vatsla kergliiklustee rajamine koostöös Saue vallaga | 220 000 |
| P1.15 Tiskre asumi rannaala laudtee projekteerimine ja rajamine | 25 000 |
| E4.86 Liiva tee kergliiklustee rajamine I etapp | 295 000 |
| P1.12 Muraste Kolmiku tn alla pääsu rekonstrueerimine | 686 000 |
| E4.38 Sõrve tee kergliiklustee projekteerimine Tuule teest Loojangu teeni | 28 140 |
| ***Elamu- ja kommunaalmajandus*** | ***397 000*** |
| E1.2 Uue vallamaja projekteerimine (koos Tabasalu keskväljakuga) | 160 000 |
| E12.41 Kolde tn tänavavalgustuse rajamine, 280 m | 32 000 |
| E12.51 Loojangu tee tänavavalgustuse rajamine, 430 m | 32 000 |
| E12.14 Tilgu tee Kloogaranna mnt poolse lõigu tänavavalgustus, 250 m, LED | 18 000 |
| E12.21 Harkujärve multifunktsionaalse väljaku valgustuse rajamine | 15 000 |
| E12.1 Üleminek ökonoomsemale tänavavalgustussüsteemile | 60 000 |
| E12.42 tänavavalgustuse juhtimiskilpide asendamine ja kontrollerite paigaldus | 50 000 |
| E12.53 Jõe tee valgustuse rajamine Liikva külas 1.osa 400m | 30 000 |
| ***Vaba aeg, kultuur, sport*** | ***160 000*** |
| E16.3 "Rannamõisa (Aiaäärse kinnistu) ja Ilmandu küla mänguväljakute ehitamine " | 50 000 |
| Kaasav eelarve | 50 000 |
| E16.13 Välijõusaalide rajamine (asukohad vajaduspõhiselt) | 60 000 |
| ***Haridus*** | ***7 841 093*** |
| E14.6 Vääna tall-tõllakuuri ja küla teenuste edasi arendamine (raamatukogu, noorte tuba, kooli õppeköök) | 209 000 |
| E18.8 Alasniidu lasteaia omandamine 2.osa | 1 144 763 |
| E18.1 Rannamõisa lasteaia katus | 40 000 |
| E16.8 Muraste kooli spordiväljaku (väljaehitus) rekonstrueerimine | 19 000 |
| E19.3 Tabasalu Kooli peamaja rekonstrueerimine | 1 300 000 |
| E19.7 Meriküla õppehoone D korpuse veetrassi remont | 50 000 |
| E18.4 Vääna-Jõesuu lasteaia projekteerimine ja ehitamine | 5 054 330 |
| E18.4 Keedukatel segajaga Vääna-Jõesuu Kool | 24 000 |
| **Investeerimistegevus kokku** | **10 381 333** |

# Finantseerimistegevus, raha ning nõuete ja kohustiste muutus

Finantseerimistegevuses näidatakse plaanitud kohustuste võtmised ning nende tagasimaksed.

Tabel 31. Finantseerimistegevus 2021-2023

|  |  |  |  |  |  |
| --- | --- | --- | --- | --- | --- |
| Grupp | Nimetus | **2021** | **2022** | **2022[[12]](#footnote-13)** | **2023** |
| 2585 | Kohustuste võtmine (+) | 4 000 000 | 0 | 0 | 6 500 000 |
| 2586 | Kohustuste tasumine (-) | -1 574 762 | -2 185 150 | -2 037 423 | -2 171 215 |
| **Finantseerimistegevus kokku** | **2 425 238** | **- 2 185 150** | **-2 037 423** | **4 328 785** |

2023. aastal plaanitakse võtta laenu 6,5 miljonit arvestusega, et tagasimaksed algavad 2024. aastal.

Raha jäägiks on planeeritud 2022. aasta lõpuks 1,8 miljonit. Antud rahast ca 806 tuhat suunatakse järgmisel aastal investeeringute katteks.

2023. aastal suurenevad ka kohustised 2 882 tuhande euro võrra, tegemist on Vääna-Jõesuu lasteaia kahe järgmise aasta tagasimakse osaga. Antud osa arvestatakse ka netovõlakoormuse sisse vastavalt KOFS § 34 lg 2 p 6.

# Eelarve aasta oodatav tulem ja netovõlakoormus

Kohaliku omavalitsuse finantsjuhtimise seadus (KOFS) § 33 lg 2 kohaselt ei tohi eelarve põhitegevuse tulem olla eelarve täitmisel väiksem kui null ning netovõlakoormus väiksem kui § 34 kehtestatud piirmäär.

Tabel 32. Finantsdistsipliini andmed 2022-2023

|  |  |  |  |
| --- | --- | --- | --- |
| **Kirje** | **2022** | **2022 (9 kuu)** | **2023** |
| Põhitegevuse tulem | 4 799 577 | 5 881 360 | 3 706 165 |
| Netovõlakoormus (eurodes) | 20 420 347 |  | 26 637 551 |
| Netovõlakoormus (%) | 59,59% | 67,3% |
| Netovõlakoormuse ülemmäär (eurodes) | 34 267 597 | 37 061 650 |
| Individuaalne piirmäär | 100% | 93,7% |
| Vaba netovõlakoormus (eurodes) | 13 847 250 | 10 424 099 |

Harku vald täidab mõlemal aastal KOFS’s etteantud kriteeriume. Küll aga langeb prognoosi kohaselt laenu individuaalne piirmäär 93,7%-le, kuna põhitegevuse tulem vähenes.

# Lisa

| **Kood** | **Tegevus** | **Investeering /tegevuskulu** | **Summa eelarves** |
| --- | --- | --- | --- |
| P1.3 | Vääna-Jõesuu rannaala arendamine | tegevuskulu | 15 000 |
| P1.12 | Muraste Kolmiku tn allapääsu rekonstrueerimine | Investeering | 686 000 |
| P1.13 | Vääna-Jõesuu silla remont | Investeering | 45 600 |
| P1.15 | Tiskre asumi rannaala laudtee projekteerimine ja rajamine | Investeering | 25 000 |
| P3.5 | Ettevõtjate ümarlaua korraldamine | tegevuskulu | 2 000 |
| E1.2 | Uue vallamaja ehitus | Investeering | 160 000 |
| E1.4 | Harku valla energia- ja kliimakava koostamine | tegevuskulu | 30 000 |
| E4.25 | Sütemetsa tee-Vatsla kergliiklustee rajamine koostöös Saue vallaga | Investeering | 220 000 |
| E4.86 | Liiva tee kergliiklustee rajamine | Investeering | 330 000 |
| E4.37 | Harkujärve lasteaia parkla laiendus | Investeering | 54 000 |
| E4.39 | Alasniidu lasteaia parkla laiendus | Investeering | 42 000 |
| E4.57 | Jalgtee rajamine Otsa põik L1kinnistule | tegevuskulu | 6 000 |
| E4.91 | Tilgu tee parendamine | tegevuskulu | 20 000 |
| E4.29 | Suurupi tee kergliiklusteede väljaehitamine | Investeering | 85 000 |
| E4.22 | Aruheina ja Karukella teede pindamine | Investeering | 25 000 |
| E4.38 | Sõrve tee kergliiklustee projekteerimine ja ehitamine Tuule teest Loojangu teeni | Investeering | 28 140 |
| E4.80 | Kolde tn rekonstrueerimine | Investeering | 38 000 |
| E4.81 | Kodu ja Ranna tee vahelise kergliiklustee rajamine  | Investeering | 189 000 |
| E4.59 | Tutermaa tee pindamine tolmuvabaks Tallinna ringteest Tutermaa külani | Investeering | 23 000 |
| E4.61 | Vääna keskuses kergliiklusteede rajamine kuni Väänatammi teeni | Investeering | 25 000 |
| E4.64 | Vääna-Jõesuu busside ümberpööramiskoha rajamine | Investeering | 25 000 |
| E4.69 | Luige tee pindamine | Investeering | 55 000 |
| E6.1 | Valla teede teemaplaneeringu koostamine | tegevuskulu | 57 346 |
| E6.13 | Tallinn-Rannamõisa-Kloogaranna mnt ja Tilgu tee läbimurde detailplaneering | tegevuskulu | 3 500 |
| E6.15 | Türisalu spordipargi detailplaneeringu koostamine | tegevuskulu | 6 888 |
| E6.3 | Ranna tee 27 detailplaneeringu koostamine | tegevuskulu | 3 500 |
| E6.2 | Pikk tn 17 detailplaneeringu koostamine | tegevuskulu | 1 500 |
| E8.1 | Bussiootekodade rajamine ja uuendamine | tegevuskulu | 20 000 |
| E8.3 | Jalgrattahoidlate paigaldamine bussipeatustesse | tegevuskulu | 26 000 |
| E9.1 | Vääna mõisapargi rekonstrueerimine | tegevuskulu | 5 000 |
| E9.9 | Peaministrite tammiku valgustuse ja haljastuse rajamine | tegevuskulu | 6 500 |
| E9.11 | Kogukonnametsade teemaplaneeringu koostamine | tegevuskulu | 30 000 |
| E10.5 | Türisalu spordipargi ja ümbritseva ala korrastamine | tegevuskulu | 5 000 |
| E11.23 | Marali, Ritsika ja Lepatriinu teede sademeveekraavide rajamine ja rekonstrueerimine | tegevuskulu | 12 000 |
| E12.1 | Üleminek ökonoomasemale tänavavalgustussüsteemile | Investeering | 60 000 |
| E12.42 | Tänavavalgustuse juhtimiskilpide asendamine ja kontrollerite paigaldamine | Investeering | 50 000 |
| E12.21 | Harkujärve multifunktsionaalse väljaku valgustuse rajamine | Investeering | 15 000 |
| E12.45 | Otsa tn ja Miko tn valgustuse projekteerimine ja ehitus | tegevuskulu | 6 000 |
| E12.53 | Jõe tee valgustus | Investeering | 30 000 |
| E12.14 | Tilgu tee Kloogaranna mnt poolse lõigu tänavavalgustus | Investeering | 18 000 |
| E12.51 | Loojangu tee tänavavalgustuse rajamine | Investeering | 32 000 |
| E12.41 | Kolde tn tänavavalgustuse rajamine | Investeering | 32 000 |
| E12.54 | Vääna-Jõesuu miniareeni valgustus | tegevuskulu | 5 000 |
| E14.6 | Vääna tall-tõllakuuri ja küla teenuste edasi arendamine | Investeering | 209 000 |
| E16.20 | Liikumisradade rajamine liiklusharrastuste tõstmise eesmärgil | Investeering | 60 000 |
| E16.3 | Rannamõisa ja Ilmandu küla mänguväljakute ehitamine | Investeering | 50 000 |
| E18.1 | Rannamõisa lasteaia katuse remont | Investeering | 40 000 |
| E18.8 | Alasniidu lasteaia omandamine | Investeering | 1 144 763 |
| E18.4 | Vääna-Jõesuu lasteaia projekteerimine ja ehitamine | Investeering | 2 172 000 |
| E19.3 | Tabasalu Kooli peamaja rekonstrueerimine | Investeering | 1 300 000 |
| E19.8 | Harku valla esmatasandi tugikeskuse loomine | tegevuskulu | 589 262 |
| E19.1 | Haridusasutuste tugispetsialistide tööruumide loomine või kohendamine ning sisustamine tänapäevasteks tööruumideks | tegevuskulu | 16 500 |

1. Tarbijahinnaindeks. Statistikaamet. <https://www.stat.ee/et/avasta-statistikat/valdkonnad/rahandus/hinnad/tarbijahinnaindeks> [↑](#footnote-ref-2)
2. Praegune kehtib perioodil 2020-2023. [↑](#footnote-ref-3)
3. Eesti Pank. Rahanduspoliitika ja majandus 2022/3. <https://haldus.eestipank.ee/sites/default/files/2022-09/RPM_3_2022_est.pdf> (22.11.2022). [↑](#footnote-ref-4)
4. Tulumaksuseadus § 5 lg 2 [↑](#footnote-ref-5)
5. Ettevõtlusestatistika 2022, Maksu- ja Tolliamet. <https://emta.ee/ariklient/amet-uudised-ja-kontakt/uudised-pressiinfo-statistika/statistika-ja-avaandmed#ettevotluse-statistika> (22.11.2022) [↑](#footnote-ref-6)
6. 26.11.2021.a seisuga [↑](#footnote-ref-7)
7. Maailmamajanduse väljavaade on sünge. [↑](#footnote-ref-8)
8. Vt viide 4. [↑](#footnote-ref-9)
9. Volikogu liikmetele juhend eelarvestrateegia ja eelarve protsessis osalemiseks. [↑](#footnote-ref-10)
10. Erasmus on Euroopa Liidu haridus-, koolitus-, noorte- ja spordiprogramm. Uuel programmiperioodil on fookuses kaasamine ja mitmekesisus, rohemõtlemine ja kliimaeesmärgid, digitaalne pööre ning osalemine demokraatlikus protsessis. [↑](#footnote-ref-11)
11. Vt viide 4. [↑](#footnote-ref-12)
12. Vt viide 4. [↑](#footnote-ref-13)